Torrociella d'Alcanyiz

:*Iste articlo tracta sobre *'Torrociella d'Alcanyiz**. Ta altros emplegos d'o toponimo **torreciella** se veiga **Torreciella (desambigación)**.''


**Torrociella d'Alcanyiz*' (*Torrecilla de Alcañiz* en [[Idioma castellano|castellano]], *La Torrocella d'Alcanyís* en [[Idioma catalán|catalán]]) ye un [[municipio]] [[Aragón|aragonés]] d'a [[provincias d'Espanya|provincia]] de [[provincia de Teruel|Teruel]], situata en a [[Comarcas d'Aragón|comarca]] d'o [[Baixo Aragón (comarca)|Baixo Aragón]].

A suya [[Población humana|población]] ye de 462 habitants ([[2004]]), en una [[superficie]] de 26,72 [[km²]] con una [[densidat de población]] de 17,29 hab/km²

== Cheografía ==
Torrociella d'Alcanyiz ye situato en o semontano d'as primeras sierras d'o [[Sistema Iberico]], amán d'o [[río Mezquín]], a 446 [[metro]]s d'[[altaria]] sobre o livel d'a mar y a una [[distancia]] de 163 [[km]] d'a ciudat de [[Zaragoza]], a [[Capital (politica)|capital]] d'a suya provincia y d'Aragón.

== Toponimia ==
En bels lugars d'a redolada, como [[Castelserás]] y [[Castellot]], se diz popularmén *Torrocilla*, forma que se vei en un texto d'o [[sieglo XVI]]; en [[A Codonyera]] se diz *Torrocella*. Esto mos recuerda a toponimos [[Alto Aragón|altoaragoneses]] como *Torrocilla* y *Torrociella*.

En a [[Edat Meya]] se conoixen as formas *Torreziella* ([[1201]]) y *Torraziella* ([[1225]]). A segunda forma puet indicar que ye deminutibo de "[[Torraza (desambigación)|torraza]]" y no de *torre* u estar analochica con "torraza". En o [[Fogache]] de [[fogache de 1495|1495]] s'escribe ya [[castellanización|castellanizato]] como *La Torrezilla*, contrastando con l'atra *Torreziella* teruelana que s'escribe en [[Idioma aragonés|aragonés]].

Bi ha bels microtoponimos en aragonés u con component aragonés: *Barranco Fondo*, *Cascallo*, *Fondón*, *Fuente del Cocio*, *Ginistales*, *Gorga*, *Nogueras de Juan Soldado*, *Pairón de San Pedro*, *Paradetas de los Torrollones*, *Parralé*, *Planaces*, *Rodigacho*, *Royano*, *Sanchernar*, *Torné*, *Valdejuel*, *Valillo*, *El Vinyero*, *Las Valletas*, etcetera.

== Parla ==

Como en tot o [[Baixo Aragón]] en sentiu amplo bi ha muitos [[aragonesismos en castellano|aragonesismo]]s. Bi ha muito adstrato [[Idioma catalán|catalán]]. [[Artur Quintana]] estudió l'aragonés residual d'esta localidat y lo publicó baixo o titol *El aragonés residual del Mezquín*, publicau por a revista *Archivo de filología aragonesa*. Este treballo se publicó atra vegada en l'anyo [[2004]] ixamplau con o lexico de [[Castelserás]].

A parla de Torrociella destaca porque:
*Conserva muitos casos de F- inicial: *falz*, *falcino*, *figa*, *desfollinador*, *desfollinar* *forcacha*, *enfarinar*, *farinetas*, *enfeligarchau*, *fafumau*, *femar*, *femero*, *fenaz*, *fetillero*, *fiemo*, *fila de agua*, *filadón*, *filar*, *follarasca*, *forigar*, *forigón*, *foya*, *foyar*, *foyeta*, *fuesa*, *fumarro*, *furiganya*, *furo*, *fusillo*.
*Conserva muitos casos de -ll- que en [[Idioma castellano|castellano]] ye -j-: *badallar*, *badallo*, *batallo*, *carrollo*, *cascallo*, *coscollo*, *coscollina*, *cobullada*, *colgallo*, *cremallero*, *crestallo*, *chirigallo*, *encendallo*, *entresillo*, *esquellarse*, *esperpillar*, *fetillero*, *follarasca*, *fulles*, *rata gallarda*, *gallo*, *gangalla*, *garafolla*, *gorgollo*, *gorgollar*, *gralla*, *hartallada*, *mallo*, *maltraballa*, *llama* ([[metatesi]] de malla), *margallo*, *mellaca*, *panolla*, *pella*, *pelloco*, *secallo*, *sisallo*, *sorollar*, *tellizo*, *tovalla*, *tornallo*, *cello*.
*Bi ha restas d'o [[pasau imperfecto d'indicativo en aragonés|imperfecto]] aragonés: *traibamos*, *traibáis*, *caiba*, *caiban*.
*Se conoixe o emplego d'a [[pronombres adverbials en aragonés|pronombre adverbial]] *ende*, forma arcaica de [[en/ne]], pero solo con o verbo haber: *ves a tal partida que end'hay muchas setas*.
*Se conserva o diminutivo aragonés [[sufixo -et|-et]], con a pronunciación /é/, sin t.

== Demografía ==
<timeline>
ImageSize  = width:650 height:300
PlotArea   = width:450 height:230 left:180 bottom:35
AlignBars  = late

DateFormat = yyyy
Period     = from:0 till:492
TimeAxis   = orientation:vertical
ScaleMajor = unit:year increment:99 start:0

BarData=
  bar:1998 text:"1998" 
  bar:2000 text:"2000"
  bar:2002 text:"2002"
  bar:2004 text:"2004"
  bar:2006 text:"2006"
  bar:2008 text:"2008"
  bar:2010 text:"2010"
  bar:2012 text:"2012"
  bar:2014 text:"2014"
  bar:2016 text:"2016"
  bar:2018 text:"2018"
  bar:2020 text:"2020"

PlotData=
  width:15
  color:brightblue
  bar:1998 from:0 till:441
  bar:2000 from:0 till:427
  bar:2002 from:0 till:447
  bar:2004 from:0 till:462
  bar:2006 from:0 till:445
  bar:2008 from:0 till:433
  bar:2010 from:0 till:440
  bar:2012 from:0 till:447
  bar:2014 from:0 till:415
  bar:2016 from:0 till:424
  bar:2018 from:0 till:423
  bar:2020 from:0 till:439
 
</timeline>


== Administración ==
=== Reparto de concellers ===
<center>

</center>

=== Alcaldes ===


== Molimentos ==
*[[Casa d'a Villa (Torrociella d'Alcanyiz)|Casa d'a Villa]], edificio [[Arte renaixentista|renaixentista]] d'o [[sieglo XVI]], protechita legalment dende [[2003]] con a suya declaración como *Bien d'Intrés Cultural''.

## Fiestas
*Sant Blas, 3 de febrero.
*Sant Miguel, 29 de setiembre.

## Personalidaz  naixitas de Torrociella d'Alcanyiz
* José Pardo Sastrón, botanico.

## Vinclos externos
*www.TorrecillaDeAlcaniz.com

## Referencias